16-jarige sterf ná kafeïendrankies | Maroela Media
16-jarige sterf ná kafeïendrankies
'n 16-jarige tiener van die Amerikaanse deelstaat Suid-Carolina is Maandag oorlede nadat hy glo drie drankies met 'n hoë kafeïeninhoud kort ná mekaar gedrink het.
BBC berig Davis Allen Cripe het Maandag by sy hoërskool inmekaargesak nadat hy 'n McDonalds-latte, Mountain Dew-gaskoeldrank en 'n energiedrankie in die bestek van twee ure gedrink het.
Gary Watts, die lykskouer, sê dié tiener, wat ongeveer 90 kg geweeg het, is nié dood as gevolg van 'n kafeïenoordosis nie, maar eerder as gevolg van die kafeïen wat sy hartritme aangetas en tot 'n hartaanval gelei het.
"Kafeïen sou nie 'n faktor gespeel het as omstanders nie in hul verklarings genoem het dat hy soveel van dié energiedrankies ná mekaar gedrink het nie," sê Watts. "Kafeïen is dus nie die oorsaak nie, en ons praat dit ook nie sleg nie – dit is egter die kort bestek waarin hy dit gedrink het wat sy dood veroorsaak het."
Wetenskaplikes van die Mayo-kliniek in Amerika het vroeër vanjaar gesê dit is veilig vir volwassenes om daagliks tot en met 400 mg kafeïen in te neem.
'n Ondersoek oor dié bevindinge deur die Europese liggaam vir voedselveiligheid het daarna gesê meer as 400 mg kafeïen per dag kan tot verhoogde hartkloppings, hoë bloeddruk, onreëlmatige hartkloppings, bewing, senuweeagtigheid, slapeloosheid en paniekaanvalle lei.
Volgens 'n ondersoek van die BBC bevat dié drie drankies wat Cripe gedrink het sowat 470 mg kafeïen.
Die McDonalds-latte bevat onder meer 142 mg, die Mountain Dew-drankie (570 ml) sowat 90 mg en die energiedrankie (450 ml) sowat 240 mg.
Die wêreld in foto's – 16 Mei 2017
Hierdie energiedrankies is 'n nuwe verslawing waarvan ons nognie die uiteinde kan indink nie. Sien gereeld hoe jong mense 6 uur in die oggend die eerste Dragons afsluk. Daardie persoon is nie veel werd vir 'n werknemer as hy met energiedrankies moet wakkerbly om te kan werk nie. Kafeïen hou jou wakker, maar nie skerp nie. Iemand sal 'n studie moet begin doen oor die langtermyn effekte van die Rooi Bulle en die Drake wat so maklik gedrink word.
Jammer om van die incident te lees.
Ek het reeds vandat die energiedrankies op die rakke verskyn het, 'n hekel daarin. Mense gebruik dit om 'beter' te presteer of om 'wakker' te word. Ek verpes dit die meeste dat hierdie drankies aan skoolkinders gegee word gedurende sport byeenkomste. Eerder moet mense afgerig word om fikser te word en langer aktief te kan wees as om na die alternatief van 'n "booster" te gryp. Kinder EN grootmense ervaar die high van die drankies en dink dan dis die beste ding ooit. Dis verslawend!!
Ginseng is used to improve thinking, concentration, memory and physical endurance. It's also used to help with depression, anxiety and as a chronic fatigue natural cure. It's known to boost the immune system, fight infections
Ons het wetgewing nodig dat energie drankies nie by skole verkoop mag word nie! Ek het my eie kind uitgetrap oor sy dit drink en waar kry sy dit? By die SNOEPIE!!!Kinders moet ook ingelig word oor die nagevolge daarvan en dat dit soos alles in matigheid gebruik moet word. Dit is 'n euwel!
Hoe lekker lag ek nou vir jou kommentaar Gert? ek stem saam dat energie drankies baie nadelig en verslawend is veral onder die jong kinders. My dogter het in die hospitaal op geland agv rooi bulle dit het haar niere afekteer en ekt haar belet om enige energie drankie te neem! Die goed wat hulle als in energie drankies sit is grillerig! Jig!!,maar almal van ons is seker maar geregtig op ons eie smaak en keuses van wat ons drink en eet. Eks beslis een van die ouers wat teen energie drankies is.